                                                              ROMÂNIA
                                                 JUDEȚUL DÂMBOVIȚA
                                               COMUNA I.L.CARAGIALE

				REFERAT DE APROBARE 
cu privire la proiectul de hotărâre privind stabilirea sumei cheltuielilor de executare silită        	ocazionate de tipărirea și comunicarea prin poștă a documentelor de executare silită


Nr.  3184/08.04.2024

	Stabilirea sumei cheltuielilor de executare silită ocazionate de tipărirea și comunicarea prin poștă a documentelor de executare silită se impune în vederea eficientizării activității de colectare, întrucât comunicarea prin poștă a actelor de executare silită  se efectuează în regim  de corespondență  neprioritară  cu confirmare de primire, în cazul titlurilor executorii, somațiilor de plată  și a popririlor aferente creanțelor fiscale, tariful  comunicat de către Compania Națională Poșta Română fiind de 9.5 lei  / plic, tarif  ce va fi modificat, ori de cate ori,  aceasta ne înștiințează  de schimbarea tarifelor.
	Propunem stabilirea cheltuielilor de executare  silită pentru întocmirea  și  comunicarea actelor de executare silită să se ridice la cuantumul de 10,00 lei /comunicare prin rotunjire conform Titlul IX, pct. 11 lit. n din Normele de Aplicare a Legii nr. 227/2015 privind Codul Fiscal cu modificările și completările ulterioare.
	Susținerea din punct de vedere  legal al proiectului propus, este fundamentată pe prevederile:
-Art. 256), alin. (1), (4) și (6) din Legea nr. 207/2015, privind Codul de Procedură Fiscală, cu modificările și completările ulterioare:
  ,, (1) Cheltuielile ocazionate cu efectuarea  procedurii  de executare silită sunt în sarcina debitorului.
     (4) Cheltuielile  de executare  silită a creanțelor fiscale se avansează de organul de executare  silită , din bugetul acestuia.
	 (6) Sumele recuperate în contul cheltuielilor de executare silită se fac venit la bugetul din care au fost avansate, cu excepția sumelor reprezentând cheltuieli de executare silită a creanțelor fiscale administrate de organul fiscal central, care se fac venit la bugetul de stat, dacă legea nu prevede altfel.,,
-Art.670 din Codul de Procedură Civilă;
	Ca urmare, în conformitate cu prevederile art. 136, alin. (1) din OUG 57/2019 privind Codul Administrativ  al României, propun următorul  proiect  de hotărâre : aprobarea cheltuielilor  de executare  silită  pentru întocmirea  și comunicarea  actelor de executare  silită în cuantum  de 10,00 lei / comunicare.
	Proiectul de hotărâre va fi prezentat  spre dezbatere și aprobare  Consiliului Local al Comunei I.L.Caragiale.                        
      PRIMAR,
     Năstase Adrian
